DE ANIMAL, HIST. II. 4. 5. 67 
GAP. IV. (vulgo VII. Scaligero XII.) 
Oris quoque magnitudine differunt animalia: 
aliis hiatus vastus, vt cani et leoni et serratis aliis. 
Nonnullis parmis, vt homini. Quibusdam me¬ 
diocris , vt generi suillo. Aegyptius autem equus 
fluuialis iuham habet instar equi , estque bisulcus, 
vt bos , et facie simus: habet etiam talum bisulco¬ 
rum more, et subexertos dentes, caudam* suis, 
equi vocem; magnitudine asinina est, talique cras¬ 
situdine corii, vt ex eo hastae tornentur. Interiora 
vero habet similia equo et asino. 
GAP. V. (vulgo VIII. Scaligero XIII.) 
t 
Inter hominem quadrapedumque genus natura 
quaedam media, atque vtrique communis est: 
quales simia, cebus, caniceps. (cynocephalus.) Est 
autem cehus simia caudata. Caniceps communem 
cum simia formam habet, nisi quod et maior et 
robustior est, faciemque habet caninae propiorem. 
Tum moribus existunt efferatioribus; dentes quo¬ 
que caniniores atque robustiores. Simiae partes, 
quae caelum spectant, vt pilosae sunt, propterea 
quod quadrupedum generi adscribuntur, ita quae 
ad terram deuergunt, quoque; quia hominis spe¬ 
ciem, referunt. Nam in homine et quadrupedibus 
hoc contrario se habere modo supra dictum est. 
